open-index/open-wikipedia-markdown huggingface dataset:
Giuliano Amato

**Giuliano Amato** (s. 13. toukokuuta 1938 Torino) on italialainen poliitikko, lakimies ja yliopiston dosentti (oikeustiede). Hän toimi Italian pääministerinä kahdesti, vuosina 1992–1993 ja 2000–2001. Amato on toiminut myös valtiovarainministerinä, sisäministerinä ja kilpailuviraston päällikkönä.

Amato valmistui Pisan yliopistosta vuonna 1960 ja Columbian yliopistosta Yhdysvalloissa vuonna 1962.  Hän oli Rooman yliopiston oikeustieteen professorina vuosina 1975–1997. 

Hän on ollut Italian parlamentin jäsen yhteenssä 18 vuotta (1983–1994 ja 2001–2008). Hän oli aktiivinen sosialistipuolueessa ja myöhemmin Italian demokraattisessa puolueessa. 

Amaton ensimmäistä hallitusta 1992–93 kuttsuttiin teknokraattien hallitukseksi, ja hän kesti sen pääministerinä 10 myrskyisää kuukautta, joiden aikana mani pulite -lahjusskandaalit ravistelivat maata. Vaikka tutkimukset eivät koskeneeet Amatoa itseään, hänen puoluettaan ja sen liittolaisia oli usein syytteissä. Jotkut kyseenalaistivat, saattoiko Amato olla tietämätön lahjuksista, sillä hän johti sosialistipääministeri Bettino Craxin toimistoa, joka oli yksi skandaalien suurimmista hahmoista. Pääministerinä Amato kuitenkin osoitti, ettei hän pelännyt tarttua tunnetusti vaikeisiin asioihin. Hän selvisi kylmästi budjettiromahduksesta, taantumasta, liiran devalvaatiosta ja valuutan poistamisesta kokonaan Euroopan rahajärjestelmästä. Hän onnistui viemään yksityistämisohjelman läpi, suostuttelemaan ammattiliittojohtajat hylkäämään palkkojen sitomisen kuluttajahintoihin ja ottamaan käyttöön ylellisyystuotteiden veron.

## Lähteet
Emílio Garrastazu Médici

**Emílio Garrastazu Médici** (4. joulukuuta 1905 – 9. lokakuuta 1985) oli brasilialainen sotilasjohtaja ja poliitikko. Hän toimi Brasilian presidenttinä vuosina 1969–1974.

Médicin kauden alkupuolella Brasilian talous kukoisti, teollisuus ja varsinkin autoteollisuus loivat uusia työpaikkoja ja inflaatio saatiin vakiintumaan alle 20 prosenttiin. Kauden lopulla talousihme oli ohi, kansainvälinen öljykriisi iski pahasti Brasiliaan, joka toi ulkomailta 80&nbsp;% polttoaineistaan. Lähes kymmenen prosentin vuosittaista talouskasvua rahoitettiin voimakkaalla lainanotolla ulkomailta.

Médicin hallinto oli säälimätön vastustajiaan kohtaan. Amnesty raportoi, että 170 opposition edustajaa surmattiin ja monia kidutettiin armeijan ja poliisin pidätyskeskuskissa.

## Lähteet
Susi-Artturi (albumi)

**Susi Artturi** on Susi-Artturin eli Jukka Alihangan albumi, joka julkaistiin vuonna 1987. Albumin kappaleet äänitettiin vuosina 1986–1987. Levyn julkaisi Fazer Finnlevy. Levyn kansikuvat on ottanut taiteilija Ilkka-Juhani Takalo-Eskola.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Muusikot
Albumin kappaleissa soittavat muun muassa seuraavat henkilöt:

* Jukka Alihanka – laulu
* Ilpo Murtojärvi – kitara
* Pasi Lyysaari – basso
* Timo Koskinen – rummut
* Risto Pahlama – koskettimet
* Severi Pyysalo – vibraforni
* Anneli Saaristo – laulu

## Lähteet
Jimmy López

**Jimmy López** (s. 21. lokakuuta 1978) on perulainen säveltäjä. López opiskeli sävellystä Sibelius-Akatemiassa vuosina 2000–2007 opettajinaan Veli-Matti Puumala ja Eero Hämeenniemi valmistuen musiikin maisteriksi. Tällä hetkellä hän jatko-opiskelee musiikin tohtoriksi Kalifornian yliopistossa, Berkeleyssä Yhdysvalloissa.

Lópezille on myönnetty useita sävellyspalkintoja. Lópezin musiikkia on kustantanut Filarmonika.

## Teoksia

### Orkesteri- ja ensemblemusiikki
* Synesthésie, orkesterille
* Avec Swing, kamariensemblelle
* Fiesta!, orkesterille, kustantanut Filarmonika
* América Salvaje, orkesterille, kustantanut Filarmonika.
* A Wedding Blast, orkesterille
* Los Magos del Silencio, lastenbaletti
* Aires de Marinera, big bandille
* Carnynx, orkesterille

### Solistille ja orkesterille tai ensemblelle
* Lago de Lágrimas, o el amor indecible de Huandoy y Huascarán, konsertto glissando-huilulle ja orkesterille. kustantanut Filarmonika
* Epiphany, concertino pianolle, bassojousille ja lyömäsoittimille, kustantanut Filarmonika
* Varem, konsertto kotolle ja orkesterille
* Arco de Luz, tenorisaksofonille ja puhallinensemblelle

### Kamarimusiikki
*  Warped Symmetry, soolohuilulle
*  Ccantu, soolopianolle
*  15 études, jousioktetille
*  Of Bells and Broken Shadows, sellolle ja pianolle, kustantanut Filarmonika
*  Särmä, harmonikalle ja pianolle
*  Incubus III, klarinetille, lyömäsoittimille ja eloelektroniikalle
*  Incubus II, alttosaksofonille, baritonisaksofonille, pianolle ja lyömäsoittimille
*  Incubus, alttosaksofonille, harmonikalle ja kontrabassolle
*  Kraftmaschine, neljälle nokkahuilistille ja kolmelle lyömäsoittajalle, kustantanut Filarmonika
*  Lesbia, sopraanolle, altolle, pianolle ja 5-kieliselle kontrabassolle
*  La Caresse du Couteau, jousikvartetille, kustantanut Filarmonika
*  K'asa, viululle ja pianolle, kustantanut Filarmonika
*  Speculorum, oboelle ja kotolle
*  Vortex, soolopianolle
*  El Viaje, klarinetille, sellolle ja pianolle
*  El Ritual, kuudelle lyömäsoittajalle 
*  Trio, kahdelle klarinetille ja fagotille
*  Three Lieder, tenorille ja pianolle 

## Aiheesta muualla
*Jimmy Lópezin sivusto
*Jimmy López Suomalaisen musiikin tiedotuskeskuksen sivustolla
*Jimmy López Filarmonikan sivustolla
Charleyn täti (vuoden 1930 elokuva)

**Charleyn täti** () on Al Christien ohjaama yhdysvaltalainen elokuva vuodelta 1930. Se pohjautuu Brandon Thomasin samannimiseen näytelmään. Elokuvan tapahtuma-aika on siirretty näytelmän alkuperäisestä vuodesta 1895 elokuvan julkaisuvuoteen 1930.

## Roolit

## Lähteet

## Aiheesta muualla
*
Propyyliamiini

**Propyyliamiini** on orgaaninen yhdiste, joka luokitellaan primääriseksi amiiniksi. Aine on normaaliolosuhteissa olomuodoltaan väritön hygroskooppinen neste, jolla on tunnusomainen haju. Aine on helposti syttyvää ja sen vesiliuos on keskivahva emäs. Propyyliamiinin kemiallinen kaava on C3H9N ja rakennekaava CH3(CH2)2NH2. Propyyliamiinista käytetään myös nimiä *n-propyyliamiini*, *1-aminopropaani* ja *propanamiini*. Aine syövyttää metalleja kuten alumiinia, kuparia, tinaa ja sinkkiä.

Propyyliamiinin moolimassa on 59,11&nbsp;g/mol, sulamispiste –83&nbsp;°C, kiehumispiste 48&nbsp;°C, tiheys 0,719&nbsp;g/cm3, taitekerroin 1,3875–1,3895, leimahduspiste < –37&nbsp;°C, itsesyttymislämpötila 320&nbsp;°C ja CAS-numero 107-10-8. Aine sekoittuu veteen.

Propyyliamiinin isomeeri on isopropyyliamiini.

Propyyliamiinia käytetään lääkeaineiden ja maatalouskemikaalien valmistuksessa ja laboratorioreagnessina.

## Katso myös
*Etyyliamiini
*N-butyyliamiini
*Di-isopropyyliamiini

## Lähteet

## Aiheesta muualla
*
*PubChem: Propylamine 
*ChemBlink: Propylamine
Natamysiini

**Natamysiini** eli **pimarisiini** on sieni-infektioiden hoitoon käytetty melko laajakirjoinen polyeeneihin kuuluva antimykootti. Se on myös elintarvikelisäaine, jonka E-koodi on E 235. Se tehoaa hiivasieniin, mutta myös homeisiin ja alkueläimiin, ja sitä käytetään vain paikallishoidossa, sillä se ei imeydy suun kautta otettuna. Suurina annoksina se aiheuttaa ripulia ja mahavaivoja.. Elintarvikelisäaineena sitä saa käyttää kovien, puolikovien ja puolipehmeiden juustojen sekä kuivattujen, suolattujen makkaroiden pintakäsittelyyn.

Koska natamysiiniä käytetään ihmisille tarkoitetuissa lääkkeissä, ja resistenssiä pitäisi välttää, EU:n komissio on vuonna 2003 todennut aikovansa arvioida uudelleen sen ja eräiden muiden aineiden turvallisuutta ja niiden käytön tarpeellisuutta elintarvikkeissa. Komission mietintöluonnoksessa todetaan, että niin kauan kuin näiden lisäaineiden turvallisuutta ei voida tieteellisesti taata, ne olisi kiellettävä. Natamysiini kuitenkin hyväksyttiin edelleen elintarvikelisäaineena käytettäväksi vuonna 2007 direktiivillä 95/2/EY. Uudelleenarviointi saatiin päätökseen 26. marraskuuta 2009.

Natamysiinin käyttö viinissä on EU:ssa kielletty. Sitä on kuitenkin löydetty Argentiinasta ja Etelä-Afrikasta tuoduista viineistä.

Natamysiinin valmistuksessa käytetään *[[Streptomyces natalensis]]*- ja *[[Streptococcus lactis]]*-bakteereja, jotka tuottavat sitä.

Sen enimmäismäärärajoitus on ADI: 0,3 mg/kg/vrk.

## Lähteet

## Aiheesta muualla
*PubChem: Natamycin 
*DrugBank: Natamycin 
*Kyoto Encyclopedia of Genes and Genomes (KEGG): Natamycin 
*ChemBlink: Pimaricin 
*European Food Safety Authority (EFSA): Scientific Opinion on the use of natamycin (E 235) as a food additive1 (pdf)
Tapani Lemminkäinen

**Uuno Tapani Lemminkäinen** (1. huhtikuuta 1912 Jaala &ndash; 28. lokakuuta 1971) oli suomalainen kuvataiteilija, taidegraafikko, piirtäjä, kirjailija ja taidearvostelija. Lemminkäinen keräsi myös kansanperinnettä, soitti ja rakensi soittimia, organisoi näyttelyitä ja toimi kirjoittajana ja kuvataiteen puuhamiehenä. Hän debytoi Jyväskylässä 1938. 

## Ura
Tapani Lemminkäinen tunnetaan muotokuvista, karikatyyreistä ja kirkkotaiteesta. Hän on tehnyt Kymin kirkon lasimaalaukset ja Vuohijärven kirkon alttaritaulun *Minä olen A ja O, alku ja loppu*, joka kuvaa Vuohijärven teollisuustaajaman elämää 1970-luvun alkupuolella. Alttaritaulua säilytetään nykyään Valkealan seurakuntakeskuksessa. Lahden Lakimiesyhdistys ry:n kokoelmassa on 97 Tapani Lemminkäisen karikatyyripiirustusta, jotka sijaitsevat Lahden käräjäoikeuden tiloissa.

Tapani Lemminkäinen opiskeli Suomen Taideakatemian koulussa vuosina 1939-1941 ja 1945-1948 sekä Taideteollisessa oppilaitoksessa 1965. Hän toimi myös opettajana työväen- ja kansalaisopistoissa, oppikoulussa ja teknillisessä opistossa. Tapani Lemminkäinen perusti Lahteen vuonna 1958 vapaan yksityisen *Lito-Lemminkäisen grafiikkakoulun* ja opetti grafiikan eri menetelmiä nuorille oppilaille. 

Kansainvälisiin taidenäyttelyihin Tapani Lemminkäinen osallistui Tukholmassa 1948, Bernissä Sveitsissä, Reykjavíkissa 1949, Sveitsissä 1956, DDR:ssä 1963, Pekingissä Kiinassa 1964 ja Bulgariassa 1965.

Lemminkäisen teoksia ovat myös sankarihautausmaiden muistomerkit:
*Jaalan kirkolla (1950)
*Valkealan kirkolla (1951)
*Evijärven kirkolla (1959)

Kuvanveistäjä Matti Peltokangas oli eräs hänen oppilaistaan.

Tapani Lemminkäinen on kirjoittanut kirjan Seulan pohja, johon hän on koonnut jaalalaista kansanperinnettä.

## Teoksia
* Tuntematon sotilas, Väinö Linna; kuvituksena 17 taiteilijan TK-kuvia jatkosodan ajalta; WSOY, 1995, 
* Seulan pohja - Jaalan vanhukset muistelevat; Tapani LEMMINKÄINEN; 1958
* Suur-Hollolan kirja: Lahden, Hollolan, Nastolan, Asikkalan, Kosken H1, Orimattilan kotiseutulukemisto; Tapani Lemminkäinen (kuvitt.); WSOY 1963
* Aion perille: kirja nuorisolle; Tapani Lemminkäinen (kuvitt.); Herättäjä-yhdistys 1960
* Sus siunakkoon: Farmos oy:n järjestämän keräyskilpailun satoa; Tapani Lemminkäinen (kuvitt.); Farmos-yhtiöt 1961

## Lähteet
* Tapani Lemminkäinen taiteilijamatrikkelissa
* Kuvataiteen Keski-Suomea 1850-1950 / Keskisuomalaisen kuvataide-elämän alku 1950-luvulle saakka 
* Lahden taidemuseon Lahden Lakimiesyhdistyksen kokoelma 
* Kymenlaaksolaiset vaikuttajat, Tapani Lemminkäinen (Internet Archivessa)
* Valkealan srk, Valkealan aiemmat kirkot
* Vuohijärven kirkon puolesta

### Viitteet

## Aiheesta muualla
* Kirjav@ - Kansallisgallerian kirjaston kokoelmatietokanta, Tapani Lemminkäinen
* Jaalan kotiseutuyhdistys ry, historia
* Suomalaisen kuvataiteen bibliografia, Tapani Lemminkäinen
* Lahden Taideyhdistys ry vuodesta 1934
Lars Jonsson (kuvittaja)

**Lars Jonsson** (22. lokakuuta 1952 Tukholma) on ruotsalainen taidemaalari, kuvittaja ja kirjailija, joka on paljolti keskittynyt lintuaiheisiin.

Jonsson tarkkaili ja piirsi lintuja jo lapsena. Teini-ikäisenä hän liittyi Ruotsin luonnonsuojeluliittoon. 15-vuotiaana hänellä oli oma näyttely Ruotsin luonnonhistoriallisessa museossa Tukholmassa. Myöhemmin hän matkusteli eri puolilla maailmaa ja ryhtyi kuvittamaan kenttäoppaita. Hän on järjestänyt näyttelyitä Ruotsin lisäksi myös Yhdysvalloissa ja Isossa-Britanniassa. Hän on tehnyt paljon yhteistyötä Lasse J. Laineen kanssa.

Vuonna 2002 Jonssonille myönnettiin Uppsalan yliopistossa kunniatohtorin arvonimi. Jonsson asuu Gotlannissa vanhassa Vamlingbon pappilassa. Rakennuksen toisessa kerroksessa on taiteilijan museo, Museum Lars Jonsson.

## Teoksia
* *Linnut luonnossa: Metsä, puisto ja puutarha* (1977)
* *Linnut luonnossa: Meri ja rannikko* (1977)
* *Linnut luonnossa: Järvet, joet, suot ja peltoaukeat* (1978)
* *Linnut luonnossa: Tunturit ja havumetsä* (1979)
* *Linnut luonnossa: Välimeri ja Alpit* (1983)
* *Bird Island* (1983)
* *Birds of the Mediterranean and Alps* (1980)
* *Lintusaaren elämää* (1988)
* *Birds of Europe with North Africa and the Middle East* (1992)
* *Birds and Light: The Art of Lars Jonsson* (2002)
* *Lars Jonsson's Birds: Paintings from a Near Horizon* (2009)

## Lähteet
*Kotisivu  
*Museum Lars Jonsson 
*National Museum of Wildlife Art
Cressida

**Cressida** on Uranuksen sisempi kuu. Se löydettiin 9. tammikuuta 1986 Voyager 2:n ottamista kuvista, ja sille annettiin väliaikainen nimi **S/1986 U 3**. Se nimettiin William Shakespearen näytelmän *[[Troilus ja Cressida]]* hahmon mukaan. Cressida tunnetaan myös nimellä **Uranus IX**.

Cressida kuuluu Portia-ryhmäksi kutsuttuun Uranuksen kuiden ryhmään. Muita ryhmän kuita ovat Bianca, Desdemona, Juliet, Portia, Rosalind, Cupid, Belinda ja Perdita. Näillä kuilla on samanlaiset kiertoradat ja fotometriset ominaisuudet. Cressidan noin 40 kilometrin säteen, kiertoradan ja albedon lisäksi siitä ei tiedetä lähestulkoon mitään.

Cressidan pinta on harmaan värinen, ja sen akseli saattaa olla kallistunut Uranusta päin. On myös mahdollista, että Cressida törmää Desdemonaan seuraavissa sadassa miljoonassa vuodessa.

## Katso myös
*Uranuksen kuut

## Lähteet

## Aiheesta muualla
*Cressida NASAn sivuilla
Tölkinviilennin

**Tölkinviilennin** on muki, jonka päätarkoituksena on pitää juoma kylmänä tai kuumana, sillä se eristää lämpöä. Samalla kädet pysyvät lämpöisinä. Viilentimet on yleensä valmistettu neopreenistä. Viilentimestä käytetään muualla maailmassa muun muassa nimiä can cooler, cooler, neoprene cooler ja Koozies (Koozies on tuotemerkki Yhdysvalloissa) ja Australiassa nimeä stubby holder.  

## Stubby holder
Australiassa hieman suomalaista pulloa lyhyempiä ja leveämpiä 373 millilitran vetoisia pulloja nimitetään stubbyksi. Tästä viilennin on saanut nimekseen stubby holder. Australiassa käytettiin 1980-luvun alussa polyesteristä valmistettuja stubby holdereita, mutta 80-luvun puolivälissä tulivat neopreenistä valmistetut stubby holderit markkinoille Yhdysvalloista ja valtasivat markkinat. Nämä neopreenistä valmistetut stubby holderit ovat edelleenkin suosituin tuote Australiassa. Stubby holdereita alettiin käyttää markkinointiin, sillä se on edullinen markkinointitapa, jolla saadaan yrityksen oma logo näkyviin kuluttajien koteihin. Myös monet urheiluseurat, järjestöt ja yhteisöt teettävät stubby holdereita omilla logoillaan niin omaan käyttöön kuin myös rahankeruuseen.

## Lähteet
* http://www.boston.com/bostonglobe/ideas/articles/2009/01/04/warm_cooler/?page=full
Elias (jalkapalloilija)

**Elias Mendes Trindade** eli **Elias** (s. 16. toukokuuta 1985 São Paulo, Brasilia) on brasilialainen jalkapalloilija. Hän edustaa Brasilian pääsarjassa pelaavaa Atlético Mineiroa. Elias on pelipaikaltaan keskikenttäpelaaja, mutta on pelannut myös hyökkääjänä.

Elias on synnyinkaupunkinsa suurseuran Palmeirasin kasvatti. Hän ei kuitenkaan onnistunut nousemaan edustusjoukkueen kokoonpanoon ja oli pakotettu etsimään peliaikaa muualta. Kierreltyään ensin useissa brasilialaisseuroissa hän palasi kotikaupunkiinsa ja teki lopullisen läpimurtonsa pääsarjatasolla vuonna 2008 Corinthiansissa.

Elias siirtyi espanjalaiseen Atlético Madridiin tammikuussa 2011. Hän pelasi ensimmäisen ottelunsa punavalkoisessa paidassa 17. tammikuuta Atléticon voittaessa Mallorcan numeroin 3–0. Elias teki ensimmäisen liigamaalinsa Espanjassa maaliskuun alussa pelatussa vierasottelussa Getafeta vastaan. Hän siirtyi Sportingiin ensimmäisen kerran elokuussa 2011.

Kolmen Sporting-kauden aikana Elias kävi vuonna 2013 lainalla kotimaansa Flamengossa. Vuonna 2014 hän siirtyi pysyvällä siirrolla kotimaahansa, tällä kertaa vanhaan tuttuun Corinthiansiin.

31. elokuuta 2016 Elias teki jälleen sopimuksen portugalilaisen Sportingin kanssa. Sopimuksen pituus oli kaksi vuotta ja siihen sisältyi 60 miljoonan euron ulosostopykälä. Tällä kertaa hän pelasi siellä vain 8 ottelua tehden niissä yhden maalin. Atlético Mineiroon Elias siirtyi tammikuussa 2017. Hän pelasi seurassa kaikkiaan 122 ottelua, ennen kuin hänen sopimuksensa purettiin tammikuussa 2020.

Elias teki ensiesiintymisensä Brasilian A-maajoukkueessa vuonna 2010.

## Lähteet
Kaksoisrangaistavuus

**Kaksoisrangaistavuus** on vaatimus siitä, että jokin teko on säädetty rikokseksi sekä siellä, missä siitä on tarkoitus tuomita rangaistus, että siellä missä kyseinen teko on tehty. Kaksoisrangaistavuutta joudutaan arvioimaan mm. rikoksen johdosta tapahtuvissa luovutustilanteissa tai silloin, jos tuomitsemismaan kansalainen on kotiin palattuaan epäiltynä ulkomailla tehdystä rikoksesta.

Esimerkiksi Suomessa rikoslaki säätää, että ulkomailla tehdystä rikoksesta syyttäminen ja tuomitseminen täällä edellyttävät, että teko on ollut rangaistava myös siinä maassa, jossa se on tehty. Rikoksesta ei silloin Suomessa saa tuomita ankarampaa seuraamusta kuin siitä tekopaikan laissa säädetään. Suomessa ei saa nostaa syytettä teosta, josta jo on tekopaikan valtiossa tai toisessa Euroopan unionin jäsenvaltiossa nostettu syyte. Poikkeuksena ovat kuitenkin eräät ns. kansainväliset rikokset, joista voidaan syyttää ja tuomita silloinkin kun teko ei ole ollut rikos tekopaikalla. Kansainvälisiä rikoksia Suomessa ovat esimerkiksi lapsen seksuaalinen hyväksikäyttö, ihmiskauppa, kidutus ja joukkotuhonta.

## Katso myös
* Ne bis in idem - "ei kahdesti samassa asiassa"

## Aiheesta muualla
* Rikoslain 1 luku, 5 - 13 §
Sukeltajan lippu

**Sukeltajan lippu** on viestilippu, jolla varoitetaan muita vesillä kulkijoita, kun sukellus on käynnissä vesistöalueella. Alusta tai kohdetta, joka on merkitty tällä lipulla tulee antaa tilaa ja ohittaa mahdollisuuksien mukaan sammutetuin konein. Lippua kantava alus ei voi käyttää konettaan ja sen liikkumiskyky on rajoittunut. Lippu laitetaan näkyvälle paikalle esille, esimerkiksi veneen mastoon, josta se näkyy hyvin. Lipun tulee olla kiinteä 100 × 120 cm levy. Lippu on valaistava pimeän aikana.

## A-signaalilippu
Lippu on Suomessa, Saksassa, Isossa-Britanniassa, Irlannissa, Australiassa, Uudessa-Seelannissa, Etelä-Afrikassa ja Keniassa kansainvälisen signaalikirjan mukainen alfa-lippu (A). Väriltään se on sinivalkoinen, ja sen määräkoko on 100 × 120 cm. Sukeltajan lipun tulee olla kiinteälevy ja se on sijoitettava näkyvästi.

Lippu otettiin Suomessa käyttöön uusien meriteiden sääntöjen myötä vuoden 1981 alusta. Sitä ennen se merkitsi signaalistossa *"Suoritan nopeuskoeajoa"*. 

## Diver Down Flag

Amerikkalainen sukeltajanlippu on kirkkaanpunainen ja siinä on vino, valkoinen raita. Lippu on käytössä myös Italiassa ja Kanadassa.

## Lähteet
* 
### Viitteet
Kambodžan–Vietnamin sota

**Kambodžan–Vietnamin sota** käytiin vuosina 1978–1989. Se alkoi, kun Vietnam hyökkäsi Kambodžaan. Vietnam valtasi Kambodžan nopeasti, syrjäytti punakhmerien johtaman Demokraattisen Kamputsean ja perusti maahan Kamputsean kansantasavallan. Miehitys jatkui vuoteen 1989, jolloin Vietnam vetäytyi Kambodžasta. Sota jatkui tämän jälkeen sisällissotana punakhmerien ja vietnamilaismielisen Kamputsean kansantasavallan välillä. Rauhaan päästiin vuonna 1991.

## Tausta
Kambodžan ja Vietnamin välit alkoivat huonontua 1975, kun Pol Potin johtamat punaiset khmerit nousivat valtaan. Punakhmerit eivät luottaneet Vietnamiin, mikä kärjisti maiden suhteita. Vuoden 1975 puolivälissä alkoivat rajakahakat. Kesäkuussa 1977 Vietnam ehdotti neuvotteluita rajariitojen ratkaisemiseksi, mutta Kambodža ei tähän suostunut. Joulukuussa Kambodža syytti Vietnamia aggressioista ja vaati vietnamilaisjoukkojen vetäytymistä. Vuoden 1978 alussa Kambodža katkaisi diplomaattisuhteensa Vietnamiin. 

Punakhmerit sortivat jatkuvasti vietnamilaisperäisiä kansalaisia ja heitä sympatisoineita ihmisiä. Joukkosurmien määrä kasvoi toukokuussa 1978 yritetyn vallankaappauksen jälkeen. Vuoden 1978 aikana Vietnamissa päätettiin aloittaa sotilaalliset toimet Kambodžaa vastaan, ja maassa perustettiin joulukuussa Kamputsean kansallinen vapautusrintama.

## Sota ja sen jälkeen

Vietnam hyökkäsi Kambodžaan 22. joulukuuta tavoitteena maan hallinnon Demokraattisen Kamputsean kukistaminen. Vietnamilaisten joukkoihin kuului 120&nbsp;000 miestä, ja niitä tuki vahva tykistö. 17 päivää kestäneen salamasodan jälkeen Vietnam valtasi Phnom Penhin 7. tammikuuta 1979. Demokraattisen Kamputsean armeija pakeni Thaimaan rajan suuntaan, ja Vietnam perusti maahan Kamputsean kansantasavallan, jonka johtoon tuli Heng Samrin.

Vaikka Vietnam oli vapauttanut Kambodžan punakhmerien tyranniasta, suurin osa valtioista vastusti Vietnamin asettamaa nukkehallintoa, ja Pol Potin johtama Demokraattinen Kamputsea oli maan virallinen edustaja YK:ssa. Vietnamilla oli Kambodžassa noin 180&nbsp;000 miehen joukot, ja vuoteen 1985 mennessä punaiset khmerit oli ajettu Thaimaan puolelle. Sieltä käsin he tekivät sissihyökkäyksiä ja asensivat maaseudulla tuhansia miinoja.

Vuonna 1986 Vietnam alkoi vetää joukkojaan pois ja samalla vahvistaa Kamputsean kansantasavallan omaa armeijaa. Syyskuussa 1989, 11 vuotta kestäneen miehityksen jälkeen, viimeiset vietnamilaisjoukot jättivät Kambodžan. Sota jatkui kuitenkin vielä tämän jälkeen sisällissotana punakhmerien ja vietnamilaismielisen hallituksen välillä. Lopulliseen rauhansopimukseen päästiin vuonna 1991. Lokakuussa 1991 YK:lle annettiin tehtäväksi valvoa rauhansopimuksen täytäntöönpanoa ja valmistaa maa vapaisiin vaaleihin.

## Lähteet
* 
* 

### Viitteet

## Aiheesta muualla
Denny Laine

**Denny Laine** (**Brian Frederick Arthur Hines**, 29. lokakuuta 1944 Birmingham – 5. joulukuuta 2023) oli brittiläinen kitaristi ja laulaja. Hän tuli tunnetuksi The Moody Blues -yhtyeessä. Hänen laulamansa versio kappaleesta "Go Now" nousi maan singlelistalla 1. sijalle tammikuussa 1965 ja Yhdysvalloissa sijalle 10.

## Ura
Denny Laine kasvoi Birminghamissa, ja teini-ikäisenä hän perusti Denny Laine and the Diplomats -nimisen yhtyeen. Siinä oli mukana myös Electric Light Orchestran tuleva rumpali Bev Bevan.

Laine perusti 1964 Ray Thomasin ja Mike Ponderin kanssa The Moody Blues -yhtyeen, joka aloitti Lontoossa tekemällä klubeilla blues-coverkeikkoja. Yhtye siirtyi pian popmusiikkiin ja levytti vuoden lopulla Bessie Banksin kappaleen ”Go Now”, jolla Laine soitti kitaraa ja oli päävokalistina. Kappale nousi listoille ympäri maailmaa ja oli Britanniassa listaykköksenä.

Laine jätti The Moody Bluesin pian vuoden 1965 LP:n *[[The Magnificent Moodies]]* jälkeen. Taustalla oli yhtyeen kiistat levy-yhtiön kanssa. Laine olisi halunnut levyttää uuden albumin, mutta muut halusivat jatkaa kiertueella.

Laine oli Paul ja Linda McCartneyn kanssa Wings-yhtyeen perustajajäsen vuonna 1971. Laine kirjoitti yhdessä McCartneyn kanssa kappaleen ”Mull of Kintyre”. Se oli Wingsin ainoa single, joka nousi Britannian listakärkeen, ja se myi yli kaksi miljoonaa kappaletta. Yhtyeen huippu oli vuoden 1973 albumi *[[Band on the Run]]*. Laine oli kuitenkin mukana yhtyeen jokaisella seitsemällä albumilla. Jokainen niistä ylsi Yhdysvaltain listojen kymmenen parhaan joukkoon.

Wings hajosi vuonna 1981, mutta Laine jatkoi Paul McCartneyn kanssa yhteistyötä tämän soolouralla. Hän oli mukana 1980-luvun alussa McCartneyn albumeilla *[[Tug of War (Paul McCartneyn albumi)|Tug of War]]* ja *[[Pipes of Peace]]*. Heidän yhteistyönsä hajosi liiketoiminnallisiin erimielisyyksiin. Laine levytti tämän jälkeen soolotuotantoa ja kiersi ahkerasti. Hän kiersi muun muassa 1990-luvun lopulla ja 2000-luvun alussa mukana kokoopanoltaan vaihtelevassa World Classic Rockers -ryhmässä, jota johti entinen Steppenwolf-basisti Nick St. Nicholas. Laine teki 2010- ja 2020-luvuilla keikkoja oman yhtyeensä kanssa.

## Yksityiselämä
Laine ja Elizabeth Mele menivät naimisiin heinäkuussa 2023. Laine kuoli joulukuussa keuhkoparenkyymisairauteen.

## Lähteet
Riku Kallioniemi

**Riku Kallioniemi** (s. 14. lokakuuta 1970 Uusikaupunki) on suomalainen entinen jääkiekkopuolustaja, joka toimi jääkiekon SM-Liigan toimitusjohtajana huhtikuusta 2016 alkuvuoteen 2022.

Aiemmin Kallioniemi toimi Liiga-SaiPa Oy:n toimitusjohtajana, korvaten tehtävässä Sami Koikkalaisen. Lokakuussa 2015 Kallioniemi ilmoitti siirtyvänsä SaiPasta muihin tehtäviin. SaiPa teki kahden miljoonan euron voiton Kallioniemen ollessa toimitusjohtajana neljä kautta.

Kallioniemi pelasi pelaajaurallaan yhteensä 308 SM-liigan runkosarjaottelua tehoin 10+42=52. Jäähyminuutteja hän keräsi 395. Kallioniemi edusti urallaan Saimaan Palloa ja Rauman Lukkoa. Hän toimi vuodet 2000–2002 SaiPan kapteenina. Kallioniemi on Vesa Ruotsalaisen jälkeen joukkueen kaikkien aikojen jäähypörssin toinen 535 minuutillaan. Hän oli pienikokoinen puolustava puolustaja, jonka pelityyliin kuului myös ärsyttäminen.

## Pelaajaura
Kallioniemi pelasi juniorina kotikaupungissaan Uudessakaupungissa ja Lätkä-77:n joukkueessa. Hän kuitenkin aloitti myöhemmin C-juniori-ikäisenä jääkiekon pelaamisen uudelleen  SaiPassa. Kallioniemi pääsi kaudella 1990–1991 joukkueen kokoonpanoon yhteen SM-liigaotteluun, joka oli Jokereita vastaan, mutta hän ei kuitenkaan saanut jääaikaa. SaiPa putosi keväällä 1991 I-divisioonaan. Kallioniemelle kausi 1991–1992 oli ensimmäinen kokonainen miesten sarjoissa ja hän teki 43 runkosarjaottelussa tehot 3+8=11. Seuraava kausi 1992–1993 toi Kallioniemelle hänen miesten pelien piste-ennätyksen tehoilla 5+12=17.

Kallioniemi pelasi SaiPassa I-divisioonaa neljän kauden ajan kevääseen 1995 saakka, jonka jälkeen hän siirtyi kaudeksi 1995–1996 pelaamaan SM-liigaa Rauman Lukkoon. Ensimmäinen liigakausi toi Kallioniemelle 31 runkosarjaottelussa yhden syöttöpisteen sekä 30 jäähyminuuttia. Pieni rooli johtui osittain polvivammasta. Hän voitti keväällä 1996 SM-pronssia. Kaudella 1996–1997 Kallioniemi avasi myös maalihanansa SM-liigassa ja teki Lukossa 30 runkosarjaottelussa tehot 1+5=6. Hän pelasi myös kuusi EHL-ottelua tehden kaksi syöttöpistettä. Kallioniemi palasi vuodenvaihteessa 1997 SaiPaan, jossa loppukausi toi 20 ottelussa tehot 1+3=4.

Koko Kallioniemen loppu-ura kului SaiPassa. Kaudella 1999–2000 hän pelasi vain 17 runkosarjaottelua tehoin 2+3=5 polvivamman takia. Kallioniemi teki kaudella 2001–2002 SM-liigan yhden kauden piste-ennätyksensä tehoilla 3+9=12. Hän lopetti uransa tuohon kauteen.

## Pelaajauran jälkeen
Pelaajauransa lopetettua Kallioniemi on työskennellyt IT-alalla ja toiminut Content Bakeryn myyntipäällikkönä. Hän kokosi uransa jälkeen myös kirjan *Jääkiekon Värityskirja – Pelimiesten kootut paljastukset* yhdessä Tommi Sovan kanssa. Toukokuussa 2011 ilmoitettiin, että Kallioniemi aloittaa Liiga-SaiPa Oy:n uutena toimitusjohtajana elokuussa.

## Tilastot

## Lähteet
*
*
*

### Viitteet
Streetstyle

**Streetstyle** on suomalaisessa hip hop -musiikissa käytetty termi, joka tarkoittaa toisen artistin biittiin tehtyä omaa versiota kappaleesta. Termi ei kuitenkaan tarkoita samaa kuin cover, koska streetstyle -kappaleisiin sanat kirjoitetaan itse.

Sanaa "streetstyle" käytettiin ensimmäisen kerran tiettävästi Rähinä Recordsin *[[Pommi 1]]* -mixtapella. Sen jälkeen siitä on tullut vakiintunut sana kuvaamaan lainabiittiin tehtyä kappaletta.

Yhdysvalloissa streetstyle-termiä vastaa sana *freestyle*. Tämä on aiheuttanut hämmennystä tapauksissa, joissa suomalaiset streetstyle-kappaleet on nimetty amerikkalaisittain freestyleksi, vaikkakaan eivät sisällä varsinaista freestyle-räppäystä, eli improvisoitua räppäystä.
KNM Bergen (F301)

**KNM Bergen** oli Norjan laivaston vuonna 1967 palvelukseen otettu Oslo-luokan fregatti, joka poistettiin palveluksessa 3. elokuuta 2005. 

## Valmistus

Alus tilattiin 1960 Hortenin laivastontelakalta, missä köli laskettiin 1964. Se laskettiin vesille 23. elokuuta 1965 ja otettiin palvelukseen 15. elokuuta 1965.

## Palvelus
Alus modernisoitiin ensimmäisen kerran 1970-luvun lopulla, jolloin ohjusjärjestelmät asennettiin. Alusta modernisoitiin uudelleen 1987–1990, jolloin sille asennettiin suojasoihdunheittimet, uusi Thomson Sintra TSM-2633 -kaikuluotain ja MSI 3000 -tietoliikennejärjestelmä. Samoin aiemmin käytössä ollut 76 millimetrin ilmatorjuntatykki korvattiin Boforsin 40 mm/L70 ilmatorjuntatykillä. Alus siirrettiin 1993 reserviin, mistä se palasi seuraavana vuonna palvelukseen korvaamaan 25. tammikuuta 1993 uponneen *[[KNM Oslo (F300)|KNM Oslon]]*. Alukselle asennettiin 1996-1997 Link 11 ja 14 -satelliittikommunikointijärjestelmä, GPS ja Plessey AWS-9 -tutka.

Alus poistettiin palveluksesta 3. elokuuta 2005, kun se korvattiin uudella *[[KNM Fridtjof Nansen (F310)|KNM Fridtjof Nansenilla]]*. Aluksen viimeisenä tehtävänä oli osallistua juhlallisuuksiin Oslossa, minkä jälkeen se toimi Haakonsvernissä toimistotilana. Syyskuussa 2007 alus upposi Ramsundin laivastotukikohdassa sukellusveneiden maalilaivana.

## Lähteet
*

### Viitteet
KNM Oslo (F300)

**KNM Oslo** oli Norjan laivaston Oslo-luokan fregatti, joka oli palveluksessa vuodesta 1966 uppoamiseensa saakka vuonna 1994.

## Valmistus

Alus tilattiin 1960 Hortenin telakalta, missä köli laskettiin 1963. Se laskettiin vesille 17. tammikuuta 1964 ja valmistui 29. tammikuuta 1966.

## Palvelus
Alus modernisoitiin 1987–1990, jolloin alukselle asennettiin suojasoihdunheittimet, Spherion TSM-2633 kaikuluotain, MSI 3000 tiedonsiirtojärjestelmä sekä 76 millimetrin ilmatorjuntatykki korvattiin Bofors 40 mm/L70 -ilmatorjuntatykillä.

*Oslo* lähti Haakonsvernistä 24. tammikuuta 1994. Pari tuntia lähdön jälkeen alus joutui koneiden sammuttua tuuliajolle. Koneiden sammumisen syynä oli merivedenpääsy polttoaineeseen. Puoli tuntia myöhemmin se ajautui karille, mistä aluksen päällikkö Torbjörn Tellefsen ilmoitti tukikohtaan. Hinaaja *Lars* irrotti aluksen seuraavana päivänä karilta, mutta fregatti upposi hinattaessa. Hylky nostettiin 24. huhtikuuta ja siirrettiin Haakonsverniin, jossa todettiin vaurioiden olevan liian pahoja korjattavaksi. Alus romutettiin seuraavana vuonna.

## Lähteet
*
*
*

### Viitteet
Vulkanoidiasteroidit

**Vulkanoidiasteroidit** ovat hypoteettinen asteroidijoukko, jonka arvioidaan kiertävän Aurinkoa dynaamisesti vakaalla vyöhykkeellä planeetta Merkuriuksen kiertoradan sisällä. Ne on nimetty hypoteettisen Vulkanus-planeetan (jonka olemassaolo todistettiin mahdottomaksi vuonna 1915) mukaan. Vulkanoidiasteroideja ei ole vielä löydetty, eikä ole varmaa onko niitä olemassa.

Jos niitä on olemassa, vulkanoidien löytämisen pitäisi olla vaikeaa, sillä ne olisivat pieniä ja niiden valo hukkuisi läheisen Auringon kirkkauteen. Vulkanoidiasteroideja on etsitty auringonpimennysten aikaan. Vulkanoidien löytämisestä saisi uutta tietoa planeettojen muodostumisen alkuvaiheista. Vulkanoidiasteroidien arvioitu vyöhyke on 0.387 AU:n päässä Auringosta.

Vulkanoidien löytämisestä saisi uutta tietoa planeettojen muodostumisen alkuvaiheista. Mikäli niitä on olemassa, MESSENGER tulee luultavasti löytämään niitä.

## Lähteet
Tantaalipentoksidi

**Tantaalipentoksidi** (Ta2O5) on tantaalin oksidi. Yhdistettä käytetään optiikan ja elektroniikan sovellutuksissa ja tantaalimetallin tuotannossa.

## Ominaisuudet
Tantaalipentoksidi on valkoista kiinteää ainetta, joka ei liukene veteen ja hapoistakin vain vetyfluoridiin. Vetyfluoridiin liukeneminen johtuu fluorokompleksin muodostumisesta. Kuumennettaessa emäksisten hydroksidien tai karbonaattien kanssa muodostuu tuotteena tantalaatteja. Tantaalipentoksidi on siis luonteeltaan hapan oksidi. Jos emästä käytetään ylimäärin, niin muodostuu erilaisia isopolyoksoanioneja. Tantaalipentoksidin rakenne on melko monimutkainen, ja se esiintyy vähintään kahtena erilaisena polymorfina. Näistä ortorombinen β-faasi muuntuu alkeiskopiltaan tetragonaaliseksi α-tantaalipentoksidiksi kuumennettaessa sitä 1&nbsp;360&nbsp;°C lämpötilaan. Kemiallisesti yhdiste on varsin inertti.

## Valmistus
Tantaalipentoksidia voidaan valmistaa hydrolysoimalla tantaalisuoloja, kuumentamalla tantaalimetallia happivirrassa tai käsittelemällä tantalaatteja hapolla jolloin muodostuu oksidin hydraatti, josta saadaan tantaalipentoksidia kuumentamalla.Tantaalipentoksidia voidaan valmistaa myös tantaalipentakloridista.

## Käyttö
Tantaalipentoksidin dielektrinen vakio on 26, mikä on kohtalaisen suuri. Tämän vuoksi sitä käytetäänkin kondensaattorimateriaalina. Tantaalikondensaattoreiden teho kondensaattorin tilavuutta kohden on noin kolminkertainen verrattuna alumiinioksidia sisältäviin kondensaattoreihin. Yhdistettä voidaan lisätä myös lasin joukkoon parantamaan taitekerrointa, jolloin voidaan valmistaa esimerkiksi laadukkaampia linssejä kameroihin. Yhdistettä käytetään myös happokatalyyttinä muun muassa esteröinti-, alkylointi- ja aldolikondensaatioreaktioissa. Tantaalipentoksidista pelkistetään tantaalimetallia hiilen tai vedyn avulla.

## Lähteet
Dijkstra

**Dijkstra** on seuraavien henkilöiden sukunimi:

* Caitlin Dijkstra (s. 1999), alankomaalainen jalkapalloilija
* Edsger Dijkstra (1930–2002), alankomaalainen tietojenkäsittelytieteilijä
* Lou Dijkstra (1909–1964), alankomaalainen pikaluistelija
* Rineke Dijkstra (s. 1966), alankomaalainen valokuvaaja
* Sjoukje Dijkstra (1942–2024), alankomaalainen taitoluistelija
* Wieke Dijkstra (s. 1984), alankomaalainen maahockeypelaaja.
Uudistalo

**Uudistalo** eli **uudistila** on entisaikoina Suomessa ja Ruotsissa käytössä ollut nimitys, joka tarkoittaa asumattomalle paikalle perustettua maanviljelyyn käytettävää maatilaa eli uudisasutusta. Nimityksiä käytetään tavallisesti toistensa synonyymeinä, mutta jotkin lähteet tekevät eron uudistalon ja uudistilan välillä. *[[Nykysuomen sanakirja]]* määrittelee lakikielen käyttämän uudistila-sanan merkitsevän maanviljelyyn käytettävää kruununtilaa, joka raivaustyön kestäessä oli osaksi tai kokonaan verosta vapaa. Uudistalon omistajasta käytettiin nimityksiä uudistalokas tai uudistalollinen.

Uudistalo oli alkuaan mahdollista perustaa kylän yhteismaalle kaikkien kylän osakkaiden suostumuksella. Yksityismaalla perustaminen riippui ainoastaan maanomistajasta. Vuonna 1770 annetun asetuksen mukaan uudistalon sai perustaa kylän jakamattomalle maalle, vaikka jokin osakas vastusti sitä. Ruotsin kaikkien uudistalojen verottaminen aloitettiin 1775 ja uusien perustamiseen vaadittiin maaherran lupa. Tilan lopullisen muodostamisen suoritti maanmittari, kun viljelysmaat oli raivattu, rakennukset saatu valmiiksi ja annettu verovapausaika kulunut loppuun. Seuraavaksi suoritettiin tilan verollepano, joka samalla ratkaisi tilalle annettavien tilusten lopullisen laajuuden.

Isonjaon yhteydessä kylän liikamaalle perustettiin usein uudistaloja. Se perustui yksityiskohtaisiin suunnitelmiin, jotka maaherra vahvisti. Vaikka uudistalojen perustaminen oli säänneltyä toimintaa, tapahtui käytännössä kuitenkin usein niin, että uudisasukkaat asettuivat omin lupinensa erämaihin asumaan. Tällaisten tilojen verollepanosta säädettiin eri metsälaeissa. Uudistalojen perustaminen Suomessa loppui vuonna 1922, kun asutustoiminta valtion maillakin järjestettiin uudelleen. Uudistukset liittyivät muuhun asutuslainsäädäntöön.

Uudistila-nimitystä käytettiin erityisesti maanhankintalain mukaisista tiloista eli niin sanotuista kylmistä tiloista. Ne olivat tiloja, joilla ei ollut kunnollisissa rakennuksia ja joiden viljeltäväksi tarkoitetusta maa-alasta oli ennakkoon raivattu enintään 10 prosenttia.

*Väliaikainen uudistila* oli tietyin ehdoin suurelle erottamattomalle yhteismaalle perustettu maatila, jolla oli väliaikainen manttaali. Tällaisia tiloja perustettiin Pohjois-Suomeen useita. Väliaikaisia uudistiloja koskevat määräykset sisältyivät kuninkaalliseen kirjeeseen 7. marraskuuta 1787 ja maanmittausohjesääntöön 15. toukokuuta 1848.

## Lähteet
Werner Walldén

**Werner Walldén** (s. 1. tammikuuta 1906 Sortavala − 6. maaliskuuta 1989 Helsinki) oli suomalainen kenttäratsastaja. Hän osallistui vuonna 1936 Berliinin olympialaisten kenttäratsastukseen hevosella Ennätys (joidenkin lähteiden mukaan hevosen nimi oli Bacchus), mutta joutui keskeyttämään tai tuli hylätyksi kilpailun kestävyyskokeessa. Walldén aloitti kilpailemisen vuonna 1933 ja kilpaili pääasiassa Suomessa syntyneellä oriilla Bacchus. Hänen kuului muun muassa Suomen kenttäratsastusjoukkueeseen, joka voitti joukkuehopeaa Helsingissä Laakson ratsastuskentällä 1937 järjestetyissä Pohjoismaisissa mestaruuskilpailuissa. Hän osallistui joka toinen vuosi järjestettyihin Pohjoismaiden mestaruuskilpailuihin myös vuosina 1935 ja 1939; vuonna 1935 Oslossa järjestetyissä kilpailuissa hän tuli Bacchuksella kenttäkilpailun kolmanneksi. Lisäksi hän osallistui Suomen joukkueessa Saksan Insterburgin (nykyisin Venäjää) kansainvälisiin kilpailuihin vuonna 1937. Kotimaassa hän muun muassa voitti kahdesti (vuosina 1934 ja 1938) upseerisarjan Mannerheim-kenttäkilpailussa, jonka Ratsuväkiprikaati järjesti vuosittain sotaväen mestaruuskilpailuna. Ratsastajainliitto myönsi Walldénille vuonna 1934 uusien sääntöjen mukaisen kultamerkin, jonka sai tuolloin muiden muassa myös Hans Olof von Essen. Hän osallistui Bacchuksella vielä välirauhan aikana lokakuussa 1940 järjestettyihin Ruskeasuon hallin avajaiskilpailuihin.

Walldén oli sotilasarvoltaan everstiluutnantti. Hän suoritti asepalveluksensa Lappeenrannassa Hämeen ratsurykmentissä vuosina 1924–25 ja kävi Kadettikoulun vuosina 1926–28, minkä jälkeen hän palveli Hämeen ratsurykmentissä talvisotaan saakka ensin nuorempana upseerina ja myöhemmin 2. eskadroonan päällikkönä. Hän palveli talvisodan aikana kevyen osasto 7:n komentajana ja haavoittui Taipaleen puolustustaisteluissa. Jatkosodassa hän palveli pataljoonankomentajana jalkaväkirykmenteissä 48 ja 41, 11. prikaatin ja jalkaväkirykmentin 15 esikuntapäällikkönä sekä taisteluosasto Metson komentajana. Hänelle myönnettiin 2. luokan vapaudenristi miekoin ja 3. luokan vapaudenristit miekoin ja tammenlehvin. Sodan jälkeen Walldén toimi ulkoasiainministeriön sotilastoimiston apulaistoimistopäällikkönä ja asevelvollisuusasiain toimistopäällikkönä. Hän yleni everstiluutnantiksi vuonna 1952 ja erosi aktiivipalveluksesta vuonna 1955.

Walldén toimi Hakkapeliittakillan puheenjohtajana 1951–1960 ja toimi aktiivisesti myös monissa ratsastusseuroissa. Hän edusti itse seuraa Helsingin Ratsastajat.

Vuonna 1952 julkaistiin Walldénin kirjoittama persoonallinen hevos- ja ratsastusopas *Ratsastuskirja*, jonka hän oli kirjoittanut osin ennen sotaa ja osin sen jälkeen. Se oli pitkään ainut suomeksi kirjoitettu tai edes suomeksi julkaistu ratsastusopas. Tästä antikvariaattiharvinaisuudeksi käyneestä teoksesta otettiin uusintapainos vuonna 2001.

## Kirjallisuutta
*

## Lähteet
Salsola

**Salsola** voi tarkoittaa seuraavia:

* otakilokit (*Salsola*), kasvisuku revonhäntäkasvien heimossa
* Salsola, suomalainen sukunimi:
** Olavi Salsola (1933–1995), keskimatkojen juoksija
Kate Vincent

**Kate Vincent** on brittiläinen biologi, lintutieteilijä ja ympäristötieteilijä.

Vincent on työskennellyt ympäristöasiantuntijana monissa hankkeissa, joissa tutkitaan luontokatoa eli biodiversiteetin vähenemistä, ja hiilinielujen voimistamista luontoon perustuvin menetelmin.

Vincent väitteli filosofian tohtoriksi tammikuussa 2006 Leicesterin De Montfort Universityssä. Väitöksen aiheena oli Ison-Britannian varpuskannan jyrkkä taantuminen 1970-luvulta alkaen (*Investigating the causes of the decline of the urban House Sparrow  population in Britain*). Väitöstyötä varten Vincent perusti yhdeksän kaupunki- ja esikaupunkiympäristössä sijaitsevaa tutkimusaluetta, ja asennutti 600 linnunpönttöä rakennusten seiniin. Kaikkien pönttöjen lähituntumassa oli kotipuutarhoja. Vertailualueena oli Oxfordin ympäristön maatiloilla sijaitseva pöntötysalue. Tutkimuksen kenttätyöt tehtiin vuosina 2001–2003.

Vincent havaitsi, että esikaupunkimaisessa ympäristössä elävien varpusten poikastuotto oli 25&nbsp;% alempi ja maaseutumaisemassa ympäristössä 18&nbsp;% alempi kuin Oxfordin vertailualueella. Huonompi poikastuotto johtui poikasten nälkiintymisestä kesä-heinäkuun pesyeissä, yleensä 5–6&nbsp;päivän ikäisinä, mikä johti pesäpoikasten suurempaan kuolevuuteen. Myös lentopoikaset olivat kevyempiä kuin vertailualueen lentopoikaset. Nälkiintyneiden poikasten ravinnossa oli enemmän siemeniä ja muurahaisia kuin vertailualueella, jossa pääravintona olivat hyönteiset ja niiden toukat. Vuonna 2003 pesimätulos oli muita vuosia parempi, koska puutarhoissa esiintyi tavallista enemmän kirvoja. Myös ilmansaasteiden typpidioksidimäärien havaittiin vaikuttavan lentopoikasten painonkehitykseen.

Vincent päätteli, että todettu poikasten suurempi kuolevuus ja lentopoikasten huonompi kunto yhdessä selittivät varpuskannan taantumisen Isossa-Britanniassa. Hän haki julkaistuilla tuloksillaan The Independentin vuonna 2000 julistaman kilpailun 5&nbsp;000&nbsp;punnan palkintoa sille, joka selvittäisi varpuskannan romahtamisen syyt. Lehden käyttämä asiantuntijaraati ei ollut yksimielinen, ja palkinto jäi jakamattta

## Lähteet
*Kate Vincentin kotisivu 
### Viitteet
Dunn (täsmennyssivu)

**Dunn** voi tarkoittaa seuraavia:

* Dunn, yhdysvaltalainen kilpa-autovalmistaja
* Dunn, seuraavien henkilöiden sukunimi:
** Clive Dunn (1920–2012), englantilainen näyttelijä, laulaja ja viihdetaiteilija
** Crystal Dunn (s. 1992), yhdysvaltalainen jalkapalloilija
** Debbie Dunn (s. 1978), yhdysvaltalainen pikajuoksija
** Desmond Robert Dunn (1929–2003), australialainen kirjailija
** Donald Dunn (1941–2012), yhdysvaltalainen basisti
** Jack Dunn (1917–1938), brittiläinen taitoluistelija
** James Dunn (1901–1967), yhdysvaltalainen näyttelijä
** Jarryd Dunn (s. 1992), brittiläinen pikajuoksija
** Jeff Dunn (s. 1961), englantilainen Black metal -kitaristi
** John Dunn (1934–2004), brittiläinen radiotoimittaja
** Kevin Dunn (s. 1956), yhdysvaltalainen näyttelijä
** Kris Dunn (s. 1994), yhdysvaltalainen koripalloilija
** Louis Dunn (1908–1979), eteläafrikkalaissyntyinen yhdysvaltalainen insinööri, rakettitekniikan ja ohjusten kehittäjä
** Mignon Dunn (s. 1928), yhdysvaltalainen oopperalaulaja 
** Nora Dunn (s. 1952), yhdysvaltalainen näyttelijä ja koomikko
** Richie Dunn (1957–2016), yhdysvaltalainen jääkiekkoilija
** Ryan Dunn (1977–2011), yhdysvaltalainen näyttelijä
** Trevor Dunn (s. 1968), yhdysvaltalainen basisti
** Tricia Dunn-Luoma (s. 1975), yhdysvaltalainen jääkiekkoilija
** Vince Dunn (s. 1996), kanadalainen jääkiekkoilija
** Winfield Dunn (1927–2024), yhdysvaltalainen poliitikko, Tennesseen kuvernööri 1971–1975
* Dunn, kuvitteellisia henkilöitä:
** David Dunn, päähahmo ja supersankari elokuvassa *[[Unbreakable – särkymätön]]*.
Rankaiseva psykiatrinen sairaalahoito Neuvostoliitossa

**Rankaiseva psykiatrinen sairaalahoito Neuvostoliitossa** oli poliittisesti toisin­ajattelijoiksi leimattuihin kohdistuvaa psykiatrian nimissä tehtyä sortoa ja mielivaltaa, jossa heitä suljettiin psykiatrisiin hoitolaitoksiin. Neuvostoliitossa kehitettiin toisinajattelijoille diagnoosi hiipivä skitsofrenia.

1960-luvulta vuoteen 1986 raportoitiin poliittisesta vainosta, jossa Itä-Euroopassa käytettiin psykiatriaa toisinajattelijoita vastaan Neuvostoliitossa, Tšekkoslovakiassa, Romaniassa, Unkarissa ja Jugoslaviassa. Ihmisoikeuksia on rikottu käyttämällä psykiatrian keinoja poliittisesti väärästä toiminnasta rankaisemiseksi. 

*Psihuška* () oli mielisairaalan venäjänkielinen halventava nimitys. Ensimmäinen psihuška oli Kazaniin vuonna 1939 rakennettu vankimielisairaala. Se oli Lavrenti Berijan komentaman NKVD:n alainen laitos. Neuvostoliitossa mielisairaaloita käytettiin vankiloina.

Neuvostoliiton salainen poliisi alkoi Andrei Vyšinskin johdolla käyttää psykiatriaa poliittisesti toisinajattelijoita vastaan vuonna 1948. Menetelmä vakiintui Stalinin hallinnon viimeisinä vuosina. Rankaiseva psykiatria oli osa Neuvostoliiton Gulag-järjestelmää ja sisäministeriön työleirejä. 

Psykiatri Andrei Snežvenski ryhtyi toteuttamaan ”diagnoosia” hiipivä skitsofrenia toisinajattelijoille. Vladimir Bukovski lähetti 150-sivuisen dokumentin tietoa toisinajattelijoihin kohdistuvasta psykiatrista länsimaihin vuonna 1971. Vetoomukset psykiatrian väärinkäytön lopettamisesta World Psychiatric Associationin kokouksissa johtivat Neuvostoliiton eroamiseen järjestöstä vuonna 1983.

## Lähteet

## Aiheesta muualla
*Juha Hyvönen, Suomen psykiatrinen hoitojärjestelmä 1990-luvulla historian jatkumon näkökulmasta, s. 70–75 , myös verkkojulkaisuna (pdf)
Living lab

**Living lab** on tutkimuskonsepti. Se on käyttäjälähtöinen, avoin innovaatioekosysteemi, joka toimii usein aluetasolla (esim. kaupunki, taajama, alue), yhdistämällä samanaikaisesti tutkimuksen ja innovoinnin prosessien puitteissa julkisen ja yksityisen sektorin ihmiset.

Konsepti perustuu systemaattiseen lähestymistapaan, jossa yhdistetään tutkimus-ja innovaatioprosesseja. 

Viime aikoina Web 2.0 rooli Living lab-hankkeissa on kasvanut, esim. käyttäjäyhteisöjä on saatu mukaan uusien tuotteiden kehitykseen, Myös Wikipedia, crowdsourcing ja joukkojen viisaus ovat esimerkkejä tavoista luoda uusia sisältöjä ja sovelluksia yhdessä.

## Aiheesta muualla

* Living Lab - sanasto
Liinasolmiokolibri

**Liinasolmiokolibri** (*Lophornis ornatus*) on neotrooppisen alueen kiitäjälintu. Se elää Etelä-Amerikan mantereen pohjoisosassa, Venezuelan itäosasta Guyanaan, Surinameen, Ranskan Guyanaan sekä Brasilian pohjoisosissa. Pieter Boddaert kuvaili lajin holotyypin Cayennesta vuonna 1783.

## Lähteet
Helmisolmiokolibri

**Helmisolmiokolibri** (*Lophornis delattrei*) on neotrooppisen alueen kiitäjälintu. Sen esiintymisalue ulottuu Costa Ricasta ja Panamasta Kolumbian Andeille sekä Perun itäosaan ja Bolivian pohjoisosaan. Lajista tunnetaan kaksi alalajia. René Primevère Lesson kuvaili lajin holotyypin Perun Moyobambasta vuonna 1839 ja nimesi lajin Adolphe Delattren kunniaksi.

## Lähteet
Bulgarian ralli

**Bulgarian ralli** on Bulgariassa ajettava asvalttiralli. Ralli kuului ensimmäistä kertaa rallin MM-sarjaan vuonna 2010, jolloin kilpailun voitti Sébastien Loeb. Tätä ennen Bulgariassa oli järjestetty ulkopuolisia rallikilpailuja vuosina 1970−2009.  

Kilpailu on kuulunut myös rallin EM-sarjaan.

## Voittajat
Lähde: 

## Lähteet

## Aiheesta muualla
Norjan ralli

**Norjan ralli** oli Norjassa järjestettävä lumirallikilpailu, joka järjestettiin vuosina 2006-2007 ja 2009. Kilpailu ajettiin Kongsvingerin ja Hamarin tienoilla.

Vuonna 2006 kilpailu ei virallisesti kuulunut rallin MM-sarjaan. Ensimmäisen kilpailun voitti Henning Solberg. Vuonna 2007 ralli virallistettiin MM-kalenteriin ja kilpailun voitti Mikko Hirvonen. Samassa kilpailussa Marcus Grönholm varmisti Suomelle kaksoisvoiton. Vuoden 2009 ja toistaiseksi viimeisen kilpailun voitti Sébastien Loeb.

Sittemmin Norjan puolella on ajettu erikoiskokeita itänaapuri Ruotsin rallissa. 

## Voittajat

## Lähteet
Loistosolmiokolibri

**Loistosolmiokolibri** (*Lophornis magnificus*) on Brasilian kotoperäinen kiitäjälintu. Sen esiintymisalue käsittää maan keski- ja itäosia, Espírito Santosta etelään Santa Catarinaan, sekä länteen Goiásiin ja Mato Grossoon; se on tavattu myös Alagoasissa. Louis Jean Pierre Vieillot kuvaili lajin holotyypin Brasiliasta vuonna 1817.

## Lähteet
Tuliharjakolibri

**Tuliharjakolibri** (*Lophornis stictolophus*) on neotrooppisen alueen kiitäjälintu. Sen esiintymisalue ulottuu Venezuelan länsiosista läpi itäisen Kolumbian ja Ecuadorin Perun pohjoisosaan. Osbert Salvin ja Daniel Giraud Elliot kuvailivat lajin holotyypin vuonna 1873.

## Lähteet
Juhlasolmiokolibri

**Juhlasolmiokolibri** (*Lophornis chalybeus*) on neotrooppisen alueen kiitäjälintu. Sen esiintymisalue käsittää Venezuelan kaakkoisosan, Kolumbian itäosan, Ecuadorin ja Perun itäosat, Bolivian keskiosat sekä Brasilian luoteisosan ja kaakkoisosan Espírito Santon, Minas Geraisin ja Santa Catarinan. Lajista tunnetaan kolme alalajia. Louis Jean Pierre Vieillot kuvaili lajin holotyypin Brasiliasta vuonna 1823.

## Lähteet